**Iberian esihistoria** ulottuu nykyihmisen edeltäjien varhaiskivikautisesta kulttuurista Rooman aikaisiin 
puunilaissotiin, jolloin alkoi historiallinen aika. Iberian niemimaa on nykyisin jakautunut Espanjaan ja Portugaliin. Noin 1 000 000–200 000 vuotta sitten alueelle saapuivat nykyihmisen edeltäjät Heidelbergin ihminen ja Neandertalin ihminen. Nykyihmisen kulttuuri alkoi levitä alueella noin 40 000 vuotta sitten. Iberian niemimaan pohjoisosan viime jääkauden aikaiset metsästäjät tuottivat luolataidetta. Noin 12 000 vuotta sitten jääkauden päättymisen aikoihin suurriista hävisi, ja syntyi mesoliittinen kulttuuri. Noin 5000 eaa. alettiin rakentaa Portugalin rannikolla suuria kivirakennelmia, megaliitteja, maanviljelyn levittyä tänne, ja alueesta kehittyi merkittävä myöhäiskivikautinen kulttuurikeskus. Pronssikaudella kehittyi monia alueellisia kulttuureja. Rautakaudella kelttien vaellus muutti vanhoja perinteitä. Ensin Välimeren kauppiaskansat foinikialaiset ja kreikkalaiset, ja lopulta Karthago ja Rooma ulottivat vaikutuksensa Iberiaan.

Paleoliittinen kausi
--------------------

Atapuercasta löydetty kallo, joka on luultavasti Heidelbergin ihmisen.
Atapuercan alueen luolista on löytynyt Heidelbergin ihmisen luita, joista vanhimmat ovat 1,2 miljoonan vuoden takaa.

Neandertalin ihminen hallitsi aluetta noin 200 000 vuoden ajan, kunnes väistyi nykyihmisten tieltä. Viimeiset neanderthalit sinnittelivät ilmeisesti juuri Iberian niemimaan luolissa. Nykyihminen saapui noin 45 000 vuotta sitten. Iberian niemimaalle kehittyi jääkauden kylmimpänäkin kautena säilynyt paleoliittinen suurriistan metsästyskulttuuri, ja Neandertalin ihminen hävisi noin 40 000 vuotta sitten. Sen viimeinen kulttuuri oli nykyihmisiltä vaikutteita saanut Chatelperronin kulttuuri jota tavataan Cantabriasta ja Kataloniasta.

Paleoliittisen kauden kulttuureja Iberian alueella:

* Aurignacin kulttuuri
* Gravetten kulttuuri
* Solutrén kulttuuri
* Madeleinen kulttuuri
* Azilin kulttuuri

Neoliittisesta kaudesta eteenpäin
---------------------------------

Neoliittista sydänsimpukkakeramiikaa La Sarsasta Espanjasta.
Kehämäinen megaliittirakennelma.
Lännempänä Euroopassa vallinneen mesoliittiset Sauvaterren ja Tardenoisin kulttuurit vaikuttivat Iberian niemimaalla. Länsi-Iberiassa Azilin kulttuurin vaikutus säilyi häiriintymättömänä pidempään. Ne vaikuttivat varsinkin Välimeren seuduilla ja Portugalissa. 

Iberian niemimaalla kukoisti muun muassa mesoliittinen Asturian kulttuuri, johon liittyi pienistä piikivisiruista koottuja mikroliittisia kivityökaluja ja -aseita. Tätä kautta kuvastavat La Almagran tyyppiset saviastiat. Noin 4700 eaa. saapui Itä-Iberiaan sydänsimpukkakeramiikka. Iberia oli yksi varhaisista kuparin käyttöalueista Euroopassa.

Minolaiset tai pelasgit, joiksi heitä kutsutaan, purjehtivat laivoilla Kreikan seuduilta ja Kreetalta Etelä-Iberiaan etsimään kuparia. He loivat noin 3200–2600 eaa. kukoistaneen Los Millaresin kulttuurin, joka rakensi linnoitettuja kaupunkeja kaivosten lähelle. Etelä-Iberian vuoriston kaivoksista saatiin mm. kultaa, hopeaa ja kuparia. Sitten kellopikarikulttuuri valtasi Iberian.

Pronssikausi
------------

Iberian tärkeimmät pronssikautiset kulttuurialueet noin 1500 eaa. Harmailla pisteillä tinakaivokset, mustilla neliöillä kaupungit Vila Nova de São Pedro ja El Argar.
Pronssikauden kulttuuri keskittyi Iberian kaakkoisosaan. La Bastinan linnoitus on Euroopan vanhimpia pronssikautisia linnoituksia. Se on noin vuodelta 2200 eaa. Linnoituksen rakentajia kutsuttiin argarilaisiksi läheisen El Argarin kaupungin mukaan. 500 vuoden kuluessa argarilaisten kulttuuri levittäytyi 33 000 km2 alueelle.

Rautakausi
----------

Kelttien leviäminen Euroopassa 800–400 eaa.
Keltit saapuivat Iberiaan rautakaudella, ja Foinikian ja Kreikan vaikutus loivat sinne Tartessoksen kulttuurin.

Katso myös
----------

* Myöhäispaleoliittinen
* Neandertalin ihminen
* Aurignacin kulttuuri
* Gravetten kulttuuri
* Solutrén kulttuuri
* Madeleinen kulttuuri
* Azilin kulttuuri
* Paleoliittinen Franko-Kantabria

Lähteet
-------

1. ↑  Atapuerca Encyclopedia Britannica. Viitattu 2.2.2013.
2. ↑  Neanderthals *National Geographic*. Viitattu 2.2.2013.
3. ↑  Southern Iberia as a refuge for the last Neanderthal populations *Journal of Biogeography*. Wiley. Viitattu 2.2.2013.
4. ↑  Neandertalit osasivat tehdä taidokkaita koruja Tiede.  Arkistoitu 30.1.2013. Viitattu 3.3.2013.
5. ↑  The Early Minoan Colonization of Spain, W. Sheppard Baird 2007[vanhentunut linkki]
6. ↑  History rewritten: 4200 ears old fortress *Murcia Regional news*. Viitattu 2.2.2013.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Iberian esihistoria**.

* Detailed map of the Pre-Roman Peoples of Iberia (around 200 BC) (Arkistoitu – Internet Archive)
* American Museum of Natural History - Atapuerca
* Country Studies: Spain - Iberia

Espanjan historia

* Esihistoriallinen Iberia
* Hispania
* Keskiaika
	+ Visigoottien valtakunta
	+ Galician kuningaskunta
	+ Bysanttilaiskausi
	+ Al-Andalus
	+ Reconquista
* Habsburgien Espanja
* Valistuksen aika
* Ensimmäinen tasavalta
* Restauraatio
* Toinen tasavalta
* Sisällissota 1936–1939
* Francon valtakausi
* Siirtyminen demokratiaan
* Vuodesta 1975 nykypäivään


Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Prehistoric\_Iberia